CELEX: 32015D2291
Language: lv
Date: 2015-12-07 00:00:00
Title: Komisijas Īstenošanas lēmums (ES) 2015/2291 (2015. gada 7. decembris), ar ko Īstenošanas lēmumu 2013/722/ES groza attiecībā uz Savienības maksimālo finansiālo ieguldījumu Latvijas 2014. gada trakumsērgas izskaušanas programmā (izziņots ar dokumenta numuru C(2015) 8607) (Dokuments attiecas uz EEZ)

9.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 323/27
            
         KOMISIJAS ĪSTENOŠANAS LĒMUMS (ES) 2015/2291
   (2015. gada 7. decembris),
   ar ko Īstenošanas lēmumu 2013/722/ES groza attiecībā uz Savienības maksimālo finansiālo ieguldījumu Latvijas 2014. gada trakumsērgas izskaušanas programmā
   
      
         (izziņots ar dokumenta numuru C(2015) 8607)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 27. panta 5. punktu,
   ņemot vērā Eiropas Parlamenta un Padomes 2014. gada 15. maija Regulu (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu, un ar ko groza Padomes Direktīvas 98/56/EK, 2000/29/EK un 2008/90/EK, Eiropas Parlamenta un Padomes Regulas (EK) Nr. 178/2002, (EK) Nr. 882/2004 un (EK) Nr. 396/2005, Eiropas Parlamenta un Padomes Direktīvu 2009/128/EK un Eiropas Parlamenta un Padomes Regulu (EK) Nr. 1107/2009 un atceļ Padomes Lēmumus 66/399/EEK, 76/894/EEK un 2009/470/EK (2), un jo īpaši tās 13. panta 3. un 5. punktu un 45. panta 1. punktu,
   tā kā:
   
               (1)
            
            
               Komisijas Īstenošanas lēmuma 2013/722/ES (3) 11. panta 3. punkts apstiprina Latvijas iesniegto trakumsērgas izskaušanas daudzgadu programmu laikposmam no 2014. gada 1. janvāra līdz 2016. gada 31. decembrim.
            
         
               (2)
            
            
               Saskaņā ar Īstenošanas lēmuma 2013/722/ES 11. panta 6. punkta c) apakšpunkta vi) punktu Savienības maksimālais finansiālais ieguldījums trakumsērgas izskaušanas programmā, kuru 2014. gadā iesniedza Latvija, sākotnēji bija noteikts EUR 1 225 000 apmērā. Saskaņā ar minētā lēmuma 11. panta 7. punkta c) apakšpunkta ii) punktu ieguldījuma maksimālā summa attiecībā uz to programmas daļu, kuru paredzēts īstenot buferzonā Baltkrievijā, bija noteikta EUR 475 000 apmērā.
            
         
               (3)
            
            
               Pēc tam, kad Komisija bija izvērtējusi starpposma tehniskos un finanšu ziņojumus, ko saskaņā ar Lēmuma 2009/470/EK 27. panta 7. punktu dalībvalstis iesniedza par izdevumiem, kuri radušies, lai finansētu izskaušanas programmas 2014. gadā, maksimālās summas attiecībā uz minētajām programmām tika grozītas ar Komisijas Īstenošanas lēmumu 2014/925/ES (4).
            
         
               (4)
            
            
               Īstenošanas lēmuma 2013/722/ES 11. panta 6. punkta c) apakšpunkta vi) punkts tika grozīts ar Īstenošanas lēmuma 2014/925/ES 5. panta 17. punktu, un Savienības maksimālais finansiālais ieguldījums trakumsērgas izskaušanas programmā, kuru 2014. gadā iesniedza Latvija, tika noteikts EUR 400 000 apmērā. Īstenošanas lēmuma 2013/722/ES 11. panta 7. punkta c) apakšpunkta ii) punkts tika grozīts ar Īstenošanas lēmuma 2014/925/ES 5. panta 18. punktu, un Savienības finansiālā ieguldījuma maksimālā summa attiecībā uz to programmas daļu, kuru paredzēts īstenot buferzonā Baltkrievijā, arī tika noteikta EUR 400 000 apmērā.
            
         
               (5)
            
            
               Ir pieļauta kļūda attiecībā uz jaunāko noteikto maksimālo Savienības finansiālo ieguldījumu trakumsērgas izskaušanas programmā, kuru 2014. gadā iesniedza Latvija. Proti, saskaņā ar grozītā Īstenošanas lēmuma 2013/722/ES 11. panta 6. punkta c) apakšpunkta vi) punktu un 11. panta 7. punkta c) apakšpunkta ii) punktu, ja tā programmas daļa, kuru paredzēts īstenot buferzonā Baltkrievijā, tiktu pienācīgi īstenota un tiktu izmantoti EUR 400 000, tad programmas daļai, kuru paredzēts īstenot Latvijā, vairs nebūtu pieejams Savienības finansiālais ieguldījums. Tas ir pretrunā vispārējai trakumsērgas izskaušanas stratēģijai Eiropas Savienībā, jo minētās stratēģijas pamats ir slimības izskaušana dalībvalstīs un buferzonu izveidošana gar Savienības ārējām robežām, lai nepieļautu atkārtotu slimības ievazāšanu.
            
         
               (6)
            
            
               Tādēļ Īstenošanas lēmums 2013/722/ES būtu attiecīgi jāgroza, pienācīgi ņemot vērā starpposma tehniskos un finanšu ziņojumus, ko Latvija iesniegusi attiecībā uz trakumsērgas izskaušanas programmas īstenošanu 2014. gadā.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2013/722/ES 11. panta 6. punkta c) apakšpunkta vi) punktu aizstāj ar šādu:
   
      
                  “vi)
               
               
                  EUR 800 000 Latvijai;”.
               
            
   2. pants
   Šis lēmums ir adresēts dalībvalstīm.
   
      Briselē, 2015. gada 7. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 155, 18.6.2009., 30. lpp.
   
   
      (2)  OV L 189, 27.6.2014., 1. lpp.
   
   
      (3)  Komisijas 2013. gada 29. novembra Īstenošanas lēmums 2013/722/ES, ar ko apstiprina tās gada un daudzgadu programmas un Savienības finansiālo ieguldījumu konkrētu dzīvnieku slimību un zoonožu izskaušanai, kontrolei un uzraudzībai, ko dalībvalstis iesniegušas 2014. gadam un turpmākajiem gadiem (OV L 328, 7.12.2013., 101. lpp.).
   
      (4)  Komisijas 2014. gada 16. decembra Īstenošanas lēmums 2014/925/ES, ar ko apstiprina dažas dzīvnieku slimību un zoonožu izskaušanas, kontroles un uzraudzības grozītās programmas 2014. gadam un groza Īstenošanas lēmumu 2013/722/ES attiecībā uz Savienības finansiālo ieguldījumu konkrētām ar minēto lēmumu apstiprinātām programmām (OV L 363, 18.12.2014., 173. lpp.).